ai4bharat/Pralekha huggingface dataset:
وزیراعظم کا دفتر
وزیراعظم نے مشن شکتی میں شامل سائنس دانوں کے ساتھ ویڈیو کانفرنس کے ذریعے بات چیت کی
نئی دہلی،27؍ مارچ،آج قوم کے نام اپنے خطاب کے فوراً بعد وزیراعظم نے ویڈیو کانفرنس کے ذریعے اُن سائنس دانوں سے بات چیت کی جو مشن شکتی کی کامیاب تکمیل میں شامل رہے۔
مشن شکتی کی کامیاب تکمیل نے ہندوستان کو پوری دنیا میں چوتھا ملک بنادیا ہے، جس کے پاس اینٹی سٹیلائٹ میزائل کے ذریعے مصنوعی سیاروں کو کامیابی کے ساتھ نشانہ بنانے کی صلاحیت موجود ہے۔
سائنس دانوں کو ان کی کامیابی پر مبارک باد دیتے ہوئے وزیراعظم نے کہا کہ پوری قوم سائنس دانوں پر اس کام کے لئے فخر محسوس کرتی ہے جو انہوں نے کامیابی کے ساتھ حاصل کیا ہے۔
انہوں نے کہا کہ ’’میک ان انڈیا ‘‘ پالیسی کے عین مطابق سائنس دانوں نے پوری دنیا کو یہ پیغام دیا ہے کہ ہم کسی سے کم نہیں ہیں۔
وزیراعظم نے کہا کہ ہندوستان وسودھیوا کٹم بکم یعنی پوری دنیا ایک کنبہ ہے، کے فلسفے کی پیروی کرتا ہے۔ البتہ انہوں نے اس بات پر زور دیا کہ جو طاقتیں امن اور خیرسگالی کے لئے کام کرتی ہیں انہیں امن کے حصول کے لئے ہمیشہ ہی طاقت ور رہنا چاہئے۔
وزیراعظم نے اس بات پر زور دیا کہ عالمی امن اور علاقائی امن کے لئے ہندوستان کو باصلاحیت اور مضبوط ہونا چاہئے۔ انہوں نے کہا کہ سائنس دانوں نے بڑی لگن کے ساتھ اس کوشش میں اپنا رول ادا کیا ہے۔ انہوں نے پوری کابینہ کی طرف سے سائنس دانوں کو مبارک باد دی۔
سائنس دانوں نے وزیراعظم کا اس بات کے لئے شکریہ ادا کیا کہ انہوں نے انہیں اپنی صلاحیت کو ثابت کرنے کا موقع فراہم کیا۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1705
(Visitor Counter : 75
وزیراعظم کا دفتر
وزیراعظم نے سیتارام یچوری کے بیٹے آشیش کے انتقال پر تعزیت کااظہار کیا
وزیر اعظم جناب نریندر مودی نے سیتارام یچوری کے بیٹے آشیش کی المناک اور غیر وقتی موت پررنج و غم کا اظہار کیا ہے۔ایک ٹویٹ میں ، وزیر اعظم نے کہا ، " جناب سیتارام یچوری جی کے بیٹے آشیش کی المناک اور غیر وقتی موت پر ان کو اور ان کے اہل خانہ سے میری تعزیت۔ اوم شانتی۔"
وزارت دفاع
یوم جمہوریہ کی پریڈ کے ثقافتی پروگرام میں 300 اسکولی بچے اور 80 لوک فنکار حصہ لیں گے
دہلی کے چار اسکولوں کے اسکولی بچے اورکلکتہ کے ایسٹ زونل کلچر سینٹرل کے لوک فنکار یوم جمہوریہ کی پریڈ کے دوران ثقافتی پروگرام میں حصہ لیں گے۔ یہ تقریب 26 جنوری 2021 کو راج پتھ پر منعقد کی جائے گی۔وزارت دفاع اور قومی راجدھانی دہلی کی حکومت کے تعلیمی ڈائریکٹوریٹ نے دہلی کے ڈی ٹی ای اے سینئر سکینڈری اسکولوں، ماؤنٹ ابو پبلک اسکول، روہنی دہلی، ودیا بھارتیہ اسکول، روہنی، دہلی، گورنمنٹ گرلز سینئر سیکنڈری اسکول، بی -2، یمنا وہار، دہلی اور ایسٹرن زونل کلچرل سینٹرل کلکتہ کے 401 طالبعلموں اور فنکاروں کو منتخب کیا ہے جن میں 271 لڑکیاں اور 131 لڑکے ہیں۔
آتم نربھر بھارت: خود انحصار ہندوستان دہلی کے ماؤنٹ ابو پبلک اسکول اور ودیا بھارتیہ اسکول کا مرکزی خیال ہے۔ اس میں 38 لڑکے اور54 لڑکیاں حصہ لیں گی۔
دہلی کے گورنمنٹ گرلز سینئر سیکنڈری اسکول کے 102 طلبا‘‘ ہم فٹ تو انڈیا فٹ’’ مرکزی خیال کے تحت ایک پروگرام پیش کریں گے۔ یہ تحریک فٹ انڈیا موومنٹ سے ملی ہے۔ جسے وزیراعظم جناب نریندر مودی نے 29 اگست 2019 کو اسپورٹس کے قومی دن کے موقع پر لانچ کیا تھا۔
دہلی کے ڈی ٹی ای اے سینئر سیکنڈری اسکول کے127 طلبا اپنے روایتی لباس میں تملناڈو کا لوک رقص پیش کریں گے۔
کلکتہ کے ایسٹرن زونل کلچرل سینٹرل کے80 لوک فنکار کالا ہانڈی، اوڈیشہ کا لوک رقص بجا سال پیش کریں گے۔
ثقافتی پروگرام میں حصہ لینے والے نوجوانوں نے 13 جنوری 2021 کو پریس سے ملاقات کے پروگرام میں یوم جمہوریہ کی پریڈ کاحصہ بننے پر خوشی کااظہار کیا تھا۔ ان لوگوں نے کہا کہ انہیں انتہائی فخر ہورہا ہے کہ وہ راج پتھ پر موجود اہم شخصیات کے سامنے اپنی صلاحیتوں کا مظاہرہ کریں گے۔
تقریب میں حصہ لینے والے بچوں اور لوک فنکاروں کی تعداد اس سال گھٹا کر 400 کردی گئی ہے۔ پچھلے سال یہ تعداد 600 سے زیادہ تھی۔ ایسا کووڈ-19 کی پابندیوں کے پیش نظر کیا گیا۔
وزیراعظم کا دفتر
بھارت کی جی -20 کی صدارت کے بارے میں کل جماعتی میٹنگ
جی -20کی صدارت کا پورے ملک سے تعلق ہے
جی -20کی صدارت ، دنیا کے سامنے بھارت کو پیش کرنے کا ایک بہترین موقع فراہم کرتی ہے
دنیا بھر میں بھارت کے لئے تجسس اورکشش پائی جاتی ہے
جی -20کی صدارت سے سیاحت اور مقامی معیشت کے لئے عظیم مواقع فراہم ہوتے ہیں
بھارت کی جی -20کی صدارت سے متعلق مختلف پہلوؤں پرتبادلہ ٔخیال کرنے کی غرض سے 5دسمبر کو ایک کل جماعتی میٹنگ کا انعقاد کیاگیا۔ وزیراعظم جناب نریندرمودی کی صدارت میں منعقد ہوئی اس میٹنگ میں بھارت کے سبھی علاقوں اورخطوں کی سیاسی پارٹیوں کے رہنماؤں نے سرگرمی سے شرکت کی ۔
وزیراعظم نے کہاکہ بھارت کی جی -20کی صدارت پورے ملک سے تعلق رکھتی ہے اوریہ پوری دنیا کے سامنے بھارت کی قوت کو اجاگرکرنے کاایک منفرد موقع ہے ۔ وزیراعظم جناب نریندرمودی نے اس بات کو بھی نمایاں کیا کہ آج دنیا بھر میں بھارت کے تئیں زبردست تجسس اورکشش پائی جاتی ہے ، جس کی بدولت بھارت کی جی -20کی صدارت کے لئے امکانات میں مزید اضافہ ہوتاہے ۔
وزیراعطم نے مل کرکام کرنے یعنی ٹیم ورک کی اہمیت پرزوردیااور جی -20کی مختلف تقریبات کے انعقاد میں سبھی رہنماؤں کا تعاون طلب کیا۔ انھوں نے اس بات کو اجاگرکیا کہ جی -20کی صدارت کی بدولت بھارت کے روایتی بڑے شہروں سے ہٹ کربھارت کے مختلف حصوں کو دنیا کے سامنے پیش کرنے کا موقع ملے گاْ اوراس طرح ہمارے ملک کے ہرحصے کی انفرادیت کو دنیا کے سامنے پیش کیاجاسکے گا۔
وزیراعظم نے بھارت کی جی -20کی صدارت کے دوران،بڑی تعداد میں بھارت کادورہ کرنے والے سیاحوں کے امکانات کو اجاگرکرتے ہوئے اس بات کونمایاں کیا کہ جن جن مقامات پرجی -20 کی میٹنگوں کاانعقاد کیاجائے گا، وہاں کی مقامی معیشتوں کو فروغ دینے اور سیاحت میں اضافے کا امکان پیداہوگا۔
وزیراعظم جناب نریندرمودی کے اظہارخیال کرنے سے پہلے ، مختلف سیاسی پارٹیوں کے لیڈروں نے بھارت کی جی -20 کی صدارت کے بارے میں اپنی بیش قیمتی آراء کااظہارکیا ۔ ان لیڈروں میں جناب جے پی نڈا ، جناب ملّیکاارجن کھڑگے ، محترمہ ممتا بنرجی ، جناب نوین پٹنائک ، جناب اروند کیجریوال ، جناب وائی ایس جگن موہن ریڈی ، جناب سیتارام یچوری ، جناب چندرابابونائیڈو، جناب ایم کے اسٹالن ، جناب کے پلانی سوامی ، جناب پشوپتی ناتھ پارس ، جناب ایکناتھ شنڈے ، جناب کے ایم قادرمحی الدین شامل ہیں ۔
اس میٹنگ سے وزیرداخلہ جناب امت شاہ اوروزیرخزانہ محترمہ سیتارمن نے بھی مختصر خطاب کیا۔ اس کے علاوہ بھارت کی جی -20 سے متعلق ترجیحات کا احاطہ کرنے والے پہلوؤں کے بارے میں ایک تفصیلی پریزینٹیشن بھی کیاگیا۔
اس میٹنگ میں شرکت کرنے والوں میں دیگر کے علاوہ مرکز ی وزراء جناب راجناتھ سنگھ ، جناب امت شاہ ،محترمہ نرملا سیتارمن ، ڈاکٹرایس جے شنکر ، جناب پیوش گوئل ، جناب پرہلاد جوشی ، جناب بھوپیندر یادواورسابق وزیراعظم جناب ایچ ڈی دیوی گوڑابھی شامل تھے ۔
سٹرک ٹرانسپورٹ اور شاہراہوں کی وزارت
ٹریفک کی خلاف ورزیوں پر قابو پانے کے لئے ای – چالان نظام
نئی دہلی، یکم جولائی / حکومت نے ای – چالان نظام نافذ کیا ہے تاکہ نشے کی حالت میں گاڑی چلانے ، مقررہ رفتار سے زیادہ تیز گاڑی چلانے اور ٹریفک سے متعلق دیگر قوانین جیسی خلاف ورزیوں پر موثر طریقے سے قدغن لگایا جا سکے ۔ یہ ایک مربوط اطلاعاتی ٹیکنا لوجی پر مبنی تنفیذی حل ہے ، جس کا مقصد ٹریفک سے متعلق قوانین کی خلاف ورزیوں کو منضبط کرنا ہے ۔ یہ کام ایک اینڈرائیڈ پر مبنی موبائل ایپ اور بیک – اینڈ ویب ایپلی کیشن کے توسط سے کیا جاتا ہے ۔ یہ ایپ ٹرانسپورٹ انفورسمنٹ وِنگ اور ٹریفک پولیس کے لئے بنایا گیا ہے ۔
ای چالان سسٹم کا نفاذ بہار ، چنڈی گڑھ ، دلّی ، گجرات ، ہریانہ ، ہماچل پردیش ، مہاراشٹر ، اڈیشہ ، راجستھان ، تمل ناڈو ، اتر پردیش ، اترا کھنڈ ، جموں و کشمیر ، پنجاب اور پڈوچیری میں فی الحال کیا جا رہا ہے ۔
یہ اطلاع سڑک نقل و حمل اور شاہراہوں کے مرکزی وزیر جناب نتن گڈکری نے آج راجیہ سبھا میں ایک سوال کے جواب میں دی ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.2736
(Visitor Counter : 45
صحت اور خاندانی بہبود کی وزارت
مرکزی کابینہ نے انڈین کونسل آف میڈیکل ریسرچ ، بھارت اور سوئٹزرلینڈ کے فاؤنڈیشن فار انوویٹو نیو ڈائیگنوسٹکس  کے درمیان مفاہمت نامہ کو منظوری دی
وزیر اعظم جناب نریندر مودی کی صدارت میں مرکزی کابینہ کو بین الاقوامی سائنسی اور تکنیکی تعاون اور باہمی مفادات کے شعبوں میں تعاون کے فروغ کے لیے انڈین کونسل آف میڈیکل ریسرچ  اور سوئٹزرلینڈ کے فاؤنڈیشن فار انوویٹو نیو ڈائیگنوسٹکس  کے درمیان تعلقات کو مضبوط بنانے کے لیے کیے گئے ایک مفاہمت نامہ کے بارے میں باخبر کرایا گیا۔ اس مفاہمت نامہ پر فروری 2021 میں دستخط کیے گئے تھے۔
فوائد:
یہ مفاہمت نامہ بین الاقوامی سائنسی اور تکنیکی تعاون کے ڈھانچہ کے اندر بھارت اور سوئٹزرلینڈ کے درمیان باہمی مفادات کے شعبوں میں تعلقات کو مزید مضبوط بنائے گا۔
مالی اثرات:
آئی سی ایم آر 100000 امریکی ڈالر تک کا فنڈ مہیا کرانے کے لیے پابند عہد ہے، جب کہ ایف آئی این ڈی 400000 امریکی ڈالر کا فنڈ تجویز کے لیے درخواست  کے ذریعے نشان زد مقامی شراکت داروں اور محققین کو مہیا کرائے گا۔
پس منظر:
آئی سی ایم آر ملک میں انٹرا میورل اور ایکسٹرا میورل تحقیق کے ذریعے بائیو میڈیکل ریسرچ کو فروغ دیتا ہے۔ ایف آئی این ڈی،  کمپنیز ایکٹ، 2013 کی دفعہ 8 کے تحت قائم کیا گیا، ایک خود مختار غیر منافع بخش ادارہ ہے۔
وزیراعظم کا دفتر
وزیراعظم نے دوحہ ڈائمنڈ لیگ میں پہلی پوزیشن حاصل کرنے پر نیرج چوپڑا کو مبارکباد دی
وزیراعظم جناب نریندر مودی نے، نیرج چوپڑا کو دوحہ ڈائمنڈ لیگ میں پہلی پوزیشن حاصل کرنے پر مبارکباد پیش کی ہے۔
وزیراعظم نےٹوئیٹ کیا:
’’سال کا پہلا ایونٹ اور پہلی پوزیشن!
دوحہ ڈائمنڈ لیگ مقابلے میں 88.67 میٹر کی ورلڈ لیڈ تھرو کے ساتھ، نیرج چوپڑا نے اپنا جلوہ برقرار رکھا۔ اُسے مبارکباد! آئندہ کی کوششوں کے لئے نیک خواہشات۔‘‘
وزارت دفاع
ساحلی محافظ دستے نے گوا سے از حد سرعت اور کامیابی کے ساتھ طبی انخلاء انجام دیا
نئی دہلی، 06 جون :بھارتی ساحلی محافظ دستے  نے 06 جون 2021 کو گوا سے بہت تیزی کے ساتھ سمندر کی ہوا سے تال میل بنا کر طبی انخلاء کامیابی کے ساتھ انجام دیا۔ میری ٹائم ریسکیو کوآرڈینیشن سینٹر میں 04:30 بجے اطلاع ملی کہ جہاز کے کپتان 50 سالہ ایم ٹی ایلیم، جوجنوبی کوریا کے شہری ہیں، کو فوری طبی امداد کی ضرورت ہے۔ مارشل جزیرے کا جہاز جو اس وقت گوا سے تقریباً 109 این ایم شمال مغرب میں تھا، کو، گوا کی طرف بڑھنے کی ہدایت دی گئی اور عین اسی وقت مریض کو محفوظ طریقے سے وہاں سے نکالنے کے لئے کوسٹ گارڈ ڈسٹرکٹ ایچ کیو گوا نے ایک تیز عملی منصوبہ مرتب کیا۔
05:30بجے ،آئی سی جی بحری جہاز سی - 158 گوا سے روانہ ہوا۔ اور اس جہاز نے اس دوران ایم ٹی ایلیم سے لگاتار رابطہ برقرار رکھا۔ مریض کے تیزی سےانخلا کو مدنظر رکھتے ہوئے آئی سی جی چیتک ہیلی کاپٹر کو کوسٹ گارڈ ایئر انکلیو میں تعینات کیا گیا تھا۔تیز ترین مانسون ہواؤں کا بہادری سے مقابلہ کرتے ہوئے ہیلی کاپٹر، جہاز پر پہنچا اور مریض کو ایئرکریو کے عملہ کی مدد سے ایئر لفٹ کرایا گیا۔ مریض کو بحفاظت ساحل تک لایا گیا اور گوا کے واسکو میں واقع ایس ایم آر سی اسپتال منتقل کردیا گیا جہاں ان کی حالت مستحکم بتائی جارہی ہے۔
ش ح۔ س ک
U-5196
(Visitor Counter : 127
وزارتِ تعلیم
جناب دھرمیندر پردھان نے ماریشس کے نائب وزیر اعظم اور ثالثی تعلیم، سائنس اور ٹیکنالوجی کے وزیر سے ملاقات کی
جناب دھرمیندر پردھان نے متحدہ عرب امارات، عمان اور برطانیہ کے ہم منصبوں اور یونیسیف اور او ای سی ڈی کے سینئر عہدیداروں کے ساتھ دو طرفہ سلسلے وار میٹنگوں کا انعقاد کیا
تعلیم اور ہنرمندی کی ترقی کے مرکزی وزیر جناب دھرمیندر پردھان نے آج پونے میں نائب وزیر اعظم اور ماریشس کے ثالثی تعلیم، سائنس اور ٹیکنالوجی کے وزیر سے ملاقات کی۔ انہوں نے یو اے ای، برطانیہ اور عمان کے ہم منصبوں اور یونیسیف اور او ای سی ڈی کے سینیئر حکام کے ساتھ چوتھی ایجوکیشن ورکنگ گروپ میٹنگ اور وزرائے تعلیم کے اجلاس کے موقع پر دو طرفہ ملاقاتیں بھی کیں تاکہ تعلیم اور ہنرمندی کی ترقی میں دو طرفہ تعاون کو آگے بڑھایا جا سکے۔
ماریشس کے نائب وزیر اعظم اور ثالثی تعلیم، سائنس اور ٹکنالوجی کے وزیر کے ساتھ ملاقات کے دوران، معززین نے جامع ادارہ جاتی میکانزم کے ذریعے تعلیمی اور ہنر کی ترقی کی شراکت کو بڑھانے پر نتیجہ خیز بات چیت کی۔ جناب پردھان نے ماریشس میں نصابی تحقیق اور ترقی کے ساتھ ساتھ تعلیم اور ہنرمندی کی ترقی میں صلاحیتوں کو بڑھانے کے لیے ایک ادارہ قائم کرنے کے لیے ماریشس کے وزیر کو ہندوستان کی طرف سے یقین دلایا۔
جناب پردھان نے یو اے ای کے وزیر تعلیم ڈاکٹر احمد بیلہول الفلاسی کے ساتھ اہم بات چیت کی۔ انہوں نے دو طرفہ تعاون کی مکمل صلاحیتوں کا ادراک کرنے کے لیے ’اسکول سے ہنر تک‘ مصروفیات کو گہرا کرنے کے لیے مزید مضبوط ادارہ جاتی میکانزم کی تشکیل کے امکانات پر غور کیا۔ انہوں نے بغیر کسی رکاوٹ کے طلبا اور کارکنوں کی نقل و حرکت کو سہولت فراہم کرنے کے لیے ہندوستان اور متحدہ عرب امارات کے درمیان ڈگری کی مساوات اور مہارتی فریم ورک کے الائنمنٹ سے متعلق خدشات کو بھی دور کیا۔
جناب پردھان نے عمان کے اعلیٰ تعلیم، تحقیق اور اختراع کی وزیر ڈاکٹر رحمہ ابراہیم المہروقی سے ملاقات کی۔ جناب پردھان نے توانائی، خوراک کی حفاظت، سلامتی، بایوٹیک، اور پائیداری میں علمی شراکت داری کے ذریعے عمان کے ساتھ تعاون کرنے کی خواہش ظاہر کی۔ انہوں نے دونوں ممالک کی معاشی خوشحالی کو فروغ دینے کے لیے تعلیم اور ہنر مندی کی ترقی میں مشترکہ کوششوں پر بھی تبادلہ خیال کیا۔
ڈاکٹر رابرٹ جینکنز، گلوبل ڈائرکٹر آف ایجوکیشن اینڈ ایڈولسنٹ ڈیولپمنٹ، یونیسیف کے ساتھ اپنی ملاقات کے دوران، جناب پردھان نے جی20 انڈیا کے فریم ورک میں نالج پارٹنر کے طور پر یونیسیف کے کردار اور بنیادی خواندگی کو فروغ دینے کے لیے ان کی تعریف کی۔ وزیر نے تعلیم کے شعبے میں حکومت ہند کے ساتھ یونیسیف کے تعاون اور اس کے مثبت نتائج کے بارے میں بات کرتے ہوئے قومی تعلیمی پالیسی  اور ایک جامع اور مساوی تعلیمی نظام بنانے کی کوششوں کے بارے میں معلومات کا اشتراک کیا۔ انہوں نے ابتدائی بچپن کی دیکھ بھال اور تعلیم کو یقینی بنانے اور تعلیم کو این ای پی 2020 کے اصولوں کے ساتھ ہم آہنگ کرنے کے لیے یونیسیف-انڈیا شراکت داری کو بڑھانے پر اتفاق کیا۔
جناب پردھان نے بعد میں او ای سی ڈی کے ڈپٹی سیکرٹری جنرل جناب یوشیکی تاکوچی کے ساتھ بات چیت کی۔ جناب پردھان نے جی20 انڈیا فریم ورک نالج پارٹنر کے طور پر او ای سی ڈی کے کردار اور EdWG کے نتائج کے دستاویزات میں ان کے تعاون کی تعریف کی۔
جناب دھرمیندر پردھان نے، برطانیہ میں اسکولوں کے وزیر مملکت جناب نک گِب سے ملاقات کی، اور تعلیم، پیشہ ورانہ تربیت، اور ہنر کی ترقی میں تعاون پر نتیجہ خیز بات چیت کی۔
وزارت خزانہ
انکم ٹیکس محکمے نے مہاراشٹر ، کرناٹک اور اتر پردیش میں تلاشی کی کارروائیاں انجام دیں
نئی دلّی ،04 اکتوبر / انکم ٹیکس محکمے نے ممبئی ، پونے ، نوئیڈا اور بنگلورو سمیت کئی شہروں میں 37 عمارتوں میں 30 ستمبر ، 2021 ء کو تلاشی اور ضبطی کی کارروائیاں انجام دیں ۔ یہ گروپ / افراد کیبل مینو فیکچرنگ ، ریئل اسٹیٹ ، ٹیکسٹائل ، پرنٹنگ مشینری ، ہوٹل ، لاجسٹکس جیسے مختلف کاروبار کرتے ہیں۔
تلاشی کی کارروائی کے دوران کئی قابلِ اعتراض دستاویزات ، کاغذات ، ڈائریاں ، ای میل اور دیگر ڈجیٹل ثبوت وغیرہ ضبط کئے گئے ، جن سے بڑی تعداد میں غیر ملکی بینک کھاتوں ، غیر منقولہ اثاثوں وغیرہ کی ملکیت کا پتہ چلا ہے ۔ یہ گروپ /افراد غیر ملکی کمپنیوں کے پیچیدہ ویب سائٹ اور جعلی ٹرسٹ وغیرہ کا استعمال کرتے ہوئے ماریشس ، متحدہ عرب امارات ، بی وی آئی ، جبرالٹر وغیرہ ٹیکس بچانے کے مقامات سے خدمات حاصل کر رہے تھے اور اپنے غیر حساب کتاب والے اثاثے جمع کرنے کے لئے ، اِن کا سہارا لے رہے تھے ۔
دوبئی میں قائم مالیاتی خدمات کی کمپنی کے ذریعے ، ان گروہوں اور افراد نے ایک دہائی کے دوران سوئٹزرلینڈ ، متحدہ عرب امارات ، ملیشیا اور کئی دیگر ممالک میں 100 ملین امریکی ڈالر  سے زیادہ بینک کھاتوں میں جمع کئے ہوئے ہیں ۔ سرچ آپریشن کے دوران اکٹھے کئے گئے شواہد سے پتہ چلتا ہے کہ ان گروپوں کی جانب سے بیرون ملک بنائی گئی نامعلوم کمپنیوں کے نام پر بغیر حساب کتاب والے فنڈ برطانیہ ، پرتگال ، متحدہ عرب امارات وغیرہ جیسے ممالک میں جمع کئے ہوئے ہے۔ اس کے علاوہ ، یہ رقم بیرون ملک پروموٹر اور اس کے خاندان کے افراد کے ذاتی اخراجات اور بھارتی کمپنیوں میں سرمایہ واپس لانے کے لئے استعمال کی گئی۔
تلاشی کے دوران ، سپلائر کو جعلی نقد ادائیگی ، بغیر حساب کتاب کے نقد اخراجات ، حوالہ لین دین ، جعلی بل اور ان کی ادائیگی سے متعلق شواہد بھی ملے ہیں۔ رہائشی اور تجارتی عمارتوں سے بالترتیب 2 کروڑ روپئے سے زیادہ مالیت کی غیر حساب کتاب والی نقد رقم اور زیورات ضبط کئے گئے ہیں۔ اس کے علاوہ 50 سے زائد بینک لاکروں کو سیل کیا گیا ہے ۔
مزید تحقیقات جاری ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 9688
(Visitor Counter : 99
الیکٹرانکس اور اطلاعات تکنالوجی کی وزارت
نیشنل انٹرنیٹ ایکسچینج آف انڈیا نے مغربی بنگال اور آس پاس کے علاقوں میں انٹرنیٹ اور براڈ بینڈ خدمات کے معیار میں بہتری کےلئے درگاپور اور بردھمان میں انٹرنیٹ ایکسچینج شروع کیا ہے
ڈیجیٹل مواقعوں کو دوسری اور تیسری سطح کے شہروں تک لےجانا نریندر مودی حکومت کے لئے عقیدت کا موضوع :راجیو چندرشیکھر
نئی دہلی،9جولائی ،2022
ہر ہندوستانی کو کھلے، محفوظ، بھروسہ مند اور جوابدہ انٹرنیٹ سے جوڑنے کے وزیر اعظم نریندر مودی کے ڈیجیٹل انڈیا ویژن کے مطابق، وزیر مملکت، الیکٹرانکس اور انفارمیشن ٹکنالوجی، اسکل ڈیولپمنٹ اور انٹرپرینیورشپ کے وزیر مملکت جناب راجیو چندر شیکھر ، ممبر پارلیمنٹ بردھمان-درگاپور لوک سبھا، درگاپور اور بردھمان میں جناب ایس ایس آہلووالیہ کی موجودگی میں نکسی کے دو نئے انٹرنیٹ ایکسچینج پوائنٹس  کا افتتاح کریں گے۔ یہ الیکٹرانکس اور انفارمیشن ٹیکنالوجی کی وزارت کے وژن 1000 دن کے تحت ایک پہل ہے۔
کولکاتہ میں ریاست کا پہلا انٹرنیٹ ایکسچینج بھی نیشنل انٹرنیٹ ایکسچینج آف انڈیا  چلاتا ہے۔ یہ اب درگاپور اور بردھمان میں دو نئے انٹرنیٹ ایکسچینج پوائنٹس شروع کرکے ریاست میں اپنے قدموں کے نشان کوآگے بڑھا رہا ہے۔یہ افتتاح سٹی ریذیڈنسی، سٹی سنٹر، درگاپور میں ہوگا۔
ریاست میں ان نئے نکسی انٹرنیٹ ایکسچینج کا آغاز مقامی سطح پر اور پڑوسی خطوں میں انٹرنیٹ اور براڈ بینڈ خدمات کو بڑھانے اور بہتر بنانے میں معاون ثابت ہوگا۔ ان پوائنٹس پر جڑنے والے انٹرنیٹ سروس فراہم کرنے والے فائدہ اٹھائیں گے کیونکہ ان کی براڈ بینڈ سروسز ان کے آخری صارفین تک بہتر ہوں گی، جس سے خطے کے لوگوں کی زندگیوں میں تبدیلی آئے گی۔ ان نئے آئی ایس پیز کے کھلنے سے صحت، تعلیم، زراعت، اسٹارٹ اپ، ایکو سسٹم سے لے کر ایم ایس ایم ای اور دیگر کاروباری شعبوں تک ریاست کے ہر شعبے کو فائدہ پہنچے گا۔ سرکاری مراعات حاصل کرنے اور معیار زندگی کو بہتر بنانے کے سلسلے میں شہریوں کے لیے رسائی اور سہولت میں اضافہ ہوگا۔ نکسی کے 2 نئے انٹرنیٹ ایکسچینج نوڈس ریاست کی انٹرنیٹ ماحولیات کو فروغ دینے کے لیے یقینی ہیں۔
راجیو چندر شیکھر نے ایک ریلیز کے ذریعے جاری کردہ ایک بیان میں کہا،‘‘مجموعی ہندوستانی انٹرنیٹ ماحولیاتی نظام کو بہتر بنانے اور بہتر رفتار کے ساتھ کم قیمت پر انٹرنیٹ صارفین کو اس تک رسائی دینے کے لیے، نکسی مستقبل قریب میں دوسرے اور تیسرے درجے کے شہروں میں اس طرح کے انٹرنیٹ ایکسچینجز کو شروع کرنے کا ارادہ رکھتا ہے۔ نکسی  کی طرف سے تمام انٹرنیٹ سروس فراہم کنندگان کو مدعو کیا جاتا ہے کہ وہ اپنے کسی بھی نوڈس پر پیئرنگ قائم کریں اور گھریلو انٹرنیٹ ایکو سسٹم کو سپورٹ کریں۔دوسرے اور تیسرے درجے کے شہروں تک ڈیجیٹل مواقع کو لے جانا نریندر مودی حکومت کے لیے عقیدت کا موضوع ہے۔ یہ ہمارا فرض ہے کہ ہم اس بات کو یقینی بنائیں کہ انٹرنیٹ کی طاقت سب کو ایک نقطہ نظر کے ساتھ بااختیار بناتی ہے - کوئی بھی پیچھے نہیں ہے۔’’
نکسیکے بارے میں
نکسی ایک غیر منافع بخش تنظیم ہے جو کمپنیز ایکٹ 2013 کے سیکشن 8 کے تحت ہے اور اسے 19 جون 2003 کو رجسٹر کیا گیا تھا۔ اسے امریکہ/بیرون ملک لے جانے کے بجائے، نکسی کو ملک کے اندر گھریلو ٹریفک کو روٹ کرنے کے مقصد کے لیے آئی ایس پی کو آپس میں پیئر کرنے کے لیے قائم کیا گیا تھا، اس کے نتیجے میں سروس کے بہتر معیار  اور بین الاقوامی بینڈوڈتھ پر بچت کرکے آئی ایس پیز کے لیے بینڈوتھ چارجز میں کمی آئی۔ عالمی سطح پر اس طرح کے اقدامات کے لیے بہترین طریقوں کے مطابق ، نکسی کا نظم و نسق غیر جانبداری کی بنیاد پر کیا جاتا ہے۔
ویب سائٹ لنک:
https://nixi.in/en/home/
سائنس اور ٹیکنالوجی کی وزارت
چارروزہ انڈیا انٹرنیشنل سائنس فیسٹول  کا افتتاح
آئی آئی ایس ایف -2018 سائنس ،ٹکنالوجی ،جدت طرازی اور عوام کا سنگم ہوگا:
ڈاکٹر ہرش وردھن
اس اجتماع سے سائنس وٹکنالوجی کی مسلسل نمو سے لاتعداد امکانات پیدا ہوں گے:
آدتیہ ناتھ یوگی ،وزیر اعلیٰ اترپردیش
نئیدہلی05اکتوبر۔سائنس وٹکنالوجی کے امور کے مرکزی وزیر ڈاکٹر ہرش وردھن نے ایک بار پھر زور دے کر یہ بات دہرائی کہ سائنس وٹکنالوجی کو ملک کی آبادی کے تمام طبقات کی سماجی اور معاشی ترقی کو ممکن بنانے کے لئے زیر عمل لایا جائے گا۔
ڈاکٹر ہرش وردھن موصوف ، اترپردیش کے وزیر اعلیٰ جناب یوگی آدتیہ ناتھ نے 5سے 8 اکتوبر 2018 تک لکھنؤ میں اہتمام کئے جانے والے چوتھے انڈیا انٹرنیشنل سائنس فیسٹول 2018  کے موقع پر مشترکہ طورسے اس فیسٹول کے پیشگی جائزہ اجلاس سے خطاب کیا ۔
اس موقع پر اپنی تقریر میں کہا کہ گزشتہ چار برس کے دوران ہندوستان میں بنیادی سائنس نےقابل اطلاق سائنس کی زبردست تبدیلی کا مشاہدہ کیا ہے ، جہاں سائنس سماجی تبدیلیوں کے میدان میں ایک اہم کردار اد ا کرتی ہے ۔انہوں نے سائنس اور ٹکنالوجی کو شمولیتی نمو کو فعال بنانے کے لئے استعمال کئے جانے پر زور دیتے ہوئے کہا کہ سائنسی تنظیموں کو تمام متعلقہ دعوے داروں کے ساتھ قریبی طور سے مل کر کام کرنا چاہئے ۔انہوں نے کہا کہ گزشتہ چار برسوں کے دوران ملک میں ایک اور زبردست تبدیلی یہ ہوئی ہے کہ اجتماعیت اور شمولیت کو سائنسی اداروں اور مشترکہ تحقیقی اداروں میں بروئے کار لایا گیا ہے ،جس کا مقصد سماج کو درپیش مختلف النوع مسائل کا سد باب کرنا ہے ۔
اس موقع پر اترپردیش کے وزیر اعلیٰ جناب یوگی آدتیہ ناتھ نے اپنی تقر یر میں اس بات پر اظہار مسرت کیا کہ اس زبردست بین الاقوامی سائنسی تقریب کا اہتمام لکھنؤ میں کیا گیا ہے ۔انہوں نے کہا کہ ہندوستان نے اپنے محدود ذرائع کے باوجود سائنس اور ٹکنالوجی کے میدان میں نمایا ں کامیابیاں حاصل ہی ہیں ۔ انہوں نے امید ظاہر کی کہ اس طرح کی تقریبات اور میلوں کے اہتمام سے اترپردیش میں سائنس اور ٹکنالوجی میں مسلسل نمو کے لامتناہی امکانات پید اہوں گے۔
۰۰۰۰۰۰۰۰۰۰۰۰۰۰۰۰۰۰۰۰۰
U-5178
(Visitor Counter : 53
وزارت دفاع
رکشا منتری جناب راج ناتھ سنگھ، شنگھائی تعاون تنظیم  کے وزرائے دفاع کی میٹنگ کی صدارت کریں گے
رکشا منتری جناب راج ناتھ سنگھ، 28 اپریل کو نئی دلی میں شنگھائی تعاون تنظیم  کے وزرائے دفاع کی میٹنگ کی صدارت کریں گے۔ اس میٹنگ میں چین، قزاخستان، کرغستان، روس، تاجکستان، ازبیکستان کے وزرائے دفاع شرکت کریں گے۔ بھارت نے ایس سی او کے وزرائے دفاع کی میٹنگ میں شرکت کی غرض سے بیلاروس، ایران کو بھی مدعو کیا ہے، جن کو فی الحال ایس سی او میں مشاہد کا درجہ حاصل ہے، جبکہ پاکستان کے وزیر دفاع ورچوئل طور پر میٹنگ میں شرکت کریں گے۔ یہ وزرائے دفاع، علاقائی امن اور سلامتی، ایس سی او کے اندر انسداد دہشت گردی سے متعلق کوششیں اور ایک مؤثر کثیر جہتی نظام سے متعلق امور کے بارے میں تبادلہ خیال کریں گے۔
رکشا منتری جناب راج ناتھ سنگھ، 27 اور 28 اپریل 2023 کو میٹنگ میں شرکت کرنے والے وزرائے دفاع سے دوطرفہ ملاقاتیں کریں گے، جن کے دوران دفاع سے متعلق دو طرفہ امور اور باہمی مفاد کے دیگر امور پر غور وخوض کیا جائے گا۔
بھارت کے ایس سی او رکن ملکوں کے ساتھ قدیم تہذیبی، ثقافتی اور روحانی تعلقات ہیں، لہٰذا 2017میں بھارت کی ایس سی او کی رکنیت سے ان تاریخی تعلقات کو مزید مستحکم بنانے سے متعلق بھارت کی خواہش کی توثیق ہوتی ہے۔ بھارت خطے میں کثیر جہتی، سیاسی، سلامتی، اقتصادی اور عوام سے عوام کے درمیان روابط کے فروغ دینے کے مقصد سے ایس سی او کو ایک اہم علاقائی گروپ سمجھتا ہے۔
بھارت، ایس سی او ملکوں کے مابین اشتراک اور تعاون کو مستحکم بنانے کی خاطر، مسلسل مزید خیالات ونظریات اور پہل قدمیاں متعارف کرارہا ہے۔ اس سال اپنی صدارت کے تحت، بھارت نے دفاع سے متعلق دو سرگرمیوں کا اہتمام کیا ہے تاکہ ایس سی او کے رکن ملکوں کے مابین باہمی تال میل میں اضافہ کیا جاسکے۔ اس سلسلے میں پہلی تقریب انسانی ہمدردی کی بنیاد پر امداد اور آفات کی صورت میں راحتی کارروائیوں کے بارے میں تھی، جبکہ دوسری فوجی میڈیسن، حفظان صحت اور عالمی وبا سے نمٹنے میں مسلح فورسز کے تعاون سے متعلق امور کے بارے میں، ایس سی او ملکوں کے دفاعی دانشوروں اور تھنک ٹینکس کا سیمینار تھا۔
بھارت، اپنی صدارت میں ایس سی او کے ایجنڈے کو آگے لے جانے کے تئیں اپنے عزم اور عہد بندگی پر قائم ہے۔
صحت اور خاندانی بہبود کی وزارت
ہندوستان پائیدار ترقیاتی اہداف  اور قومی صحت پالیسی  کے لئے مادرانہ تناسب اموات  اہداف کو حاصل کرنے کی راہ پر: ڈاکٹر ہرش وردھن
ایس ڈی جی اہداف حاصل کرنے والی ریاستوں کی تعداد 3 سے بڑھ کر 5 ہوئی
نئی دہلی، 17/جولائی 2020 ۔ صحت و کنبہ بہبود کے مرکزی وزیر ڈاکٹر ہرش وردھن نے مادرانہ تناسب اموات  کے سلسلے میں ہندوستان کے ذریعے حاصل کی گئی کامیابیوں کے بارے میں اظہار خیال کرتے ہوئے کہا کہ رجسٹرار جنرل آف انڈیا کے ذریعے ایم ایم آر کے تعلق سے جاری کردہ اسپیشل بلیٹن کے مطابق ایک سال کے اندر ہندوستان کے مادرانہ تناسب اموات  میں 9 پوائنٹ کی کمی آئی ہے۔ یہ تناسب 2015-17 کے 122 سے گرکر 2016-18 میں 113  پر آگیا ہے۔ انھوں نے کہا کہ ملک میں ایم ایم آر میں کمی کے سلسلے میں پیش رفت ہوئی ہے اور 2011-13 میں یہ تناسب 167، 2014-16 میں 130، 2015-17 میں 122 اور 2016-18 میں 113 رہا۔
پائیدار ترقیاتی اہداف کے تئیں ہندوستان کی عہد بستگی کے بارے میں گفتگو کرتے ہوئے ڈاکٹر ہرش وردھن نے کہا کہ اس مسلسل کمی کے سبب ہندوستان 2030 تک ایس ڈی جی کے 70 فی لاکھ زندہ پیدائش اور قومی صحت پالیسی  کے ہدف 2020 تک 100 فی زندہ پیدائش، کو حاصل کرنے کی راہ پر ہے۔ ایس ڈی جی ہدف حاصل کرنے والی ریاستوں کی تعداد اب 3 سے بڑھ کر 5 ہوگئی ہے، یعنی کیرالہ ، مہاراشٹر ، تمل ناڈو ، تلنگانہ  اور آندھرا پردیش ۔ 11 ایسی ریاستیں ہیں جنھوں نے این ایچ پی کے ذریعے مقرر کردہ ایم ایم آر کے ہدف کو حاصل کرلیا ہے، جن میں مذکورہ پانچ ریاستوں کے علاوہ جھارکھنڈ ، گجرات ، ہریانہ ، کرناٹک ، مغربی بنگال  اور اتراکھنڈ  شامل ہیں۔
ڈاکٹر ہرش وردھن نے کہا کہ تین ریاستوں پنجاب ، بہار ، اڈیشہ  نے ایم ایم آر 100 سے 150 کے درمیان جبکہ پانچ ریاستوں چھتیس گڑھ ، راجستھان ، مدھیہ پردیش ، اترپردیش  اور آسام  میں ایم ایم آر 150 سے اوپر ہے۔
ڈاکٹر ہرش وردھن نے راجستھان ، اترپردیش ، اڈیشہ ، بہار  اور مدھیہ پردیش  کو مبارک باد دی۔
انھوں نے یہ بھی کہا کہ دو ریاستوں  نے ایم ایم آر میں 15 فیصد سے زیادہ کی کمی درج کی ہے جبکہ 4 ریاستیں اڈیشہ، راجستھان، آندھراپردیش اور گجرات نے 10 سے 15 فیصد کے درمیان گراوٹ درج کی ہے۔ سات ریاستوں یعنی کرناٹک، آسام، جھارکھنڈ، ہریانہ، مدھیہ پردیش، اترپردیش اور بہار نے 5 سے 10 فیصد کے درمیان گراوٹ درج کی ہے۔
مرکزی اور ریاستی / مرکز کے زیر انتظام علاقوں کی حکومتوں کی کوششوں پر روشنی ڈالتے ہوئے ڈاکٹر ہرش وردھن نے کہا کہ اس کامیابی کا سہرا ادارہ جاتی زچگی کے معاملے میں قابل ذکر حصول یابیوں کے لئے حکومتوں کی مسلسل کوششوں اور جننی سرکشا کاریہ کرم، جننی سرکشا یوجنا اور نئے اقدامات جیسے لکشیہ اور پردھان منتری سرکشت ماترتیہ ابھیان جیسی متعدد اسکیموں کے توسط سے قومی صحت مشن کے تحت معیاری خدمات پر توجہ اور احاطے کے سر ہے۔ حکومت ہند نے سمن جیسا قدم بھی اٹھایا ہے، جس میں مڈوائفری  سے متعلق اقدام، مادرانہ اور نومولود صحت خدمات کی دستیابی کو یقینی بنانا، معیاری خدمات تک مفت رسائی اور باوقار مادرانہ دیکھ بھال کے تعلق سے کسی طرح کی لاپروائی کو قطعاً برداشت نہ کرنا شامل ہیں۔